Philo Beddoe er en lastebilsjåfør og slåsskjempe som tjener penger på si ved å konkurrere i diverse arrangerte slåsskamper. Han har to venner, Orville, som arrangerer hans kamper, og en orangutang han en gang vant i et veddemål. En dag treffer han en jente på en pub som han forelsker seg i og når hun forsvinner etter deres første møte, setter han i gang en leteaksjon etter henne. Underveis kommer han i krig med en motorsykkelgjeng og politiet.